কাইলৈ অসমত নিৰ্বাচনী প্ৰচাৰ চলাবৰ বাবে আহিব প্ৰধানমন্ত্ৰী নৰেন্দ্ৰ মোদী। মোদীয়ে তেজপুৰ লোকসভা সমষ্টিৰ গহপুৰৰ বৰঙাবাৰী আৰু ডিব্ৰুগড় লোকসভা সমষ্টিৰ মৰাণত দুখন নিৰ্বাচনী সভাত অংশগ্ৰহণ কৰিব।
মোদীৰ আগমণক লৈ প্ৰস্তুতি সম্পুৰ্ণ কৰি তুলিছে ৰাজ্যিক বিজেপিৰ নেতৃত্বই। আজি সভাস্থলী পৰিদৰ্শন কৰাৰ বাবে গহপুৰত উপস্থিত হয় মুখ্য মন্ত্ৰী সৰ্বানন্দ সোণোৱাল। মুখ্য মন্ত্ৰীৰ লগত উপস্থিত থাকি সভাস্থলী পৰিদৰ্শনত সহায় কৰে পঞ্চায়ত আৰু গ্ৰামোণ্নয়ণ মন্ত্ৰী নৱ কুমাৰ দলে, বিজেপিৰ বিধায়ক ৰঞ্জিত দত্ত, বিশ্বনাথৰ বিধায়ক প্ৰমোদ বৰঠাকুৰ আৰু গহপুৰৰ উৎপল দত্তই।
উল্লেখযোগ্য যে, তেজপুৰত বিজেপিৰ প্ৰাৰ্থী পল্লৱ লোচন দাস আৰু ডিব্ৰুগড়ত ৰামেশ্বৰ তেলীয়ে প্ৰতিদ্বন্দ্বিতা আগবঢ়াইছে। মোদীয়ে দুয়োগৰাকী প্ৰাৰ্থীৰ হৈ নিৰ্বাচনী প্ৰচাৰ চলাব।
আনহাতে, কংগ্ৰেছে তেজপুৰ আৰু ডিব্ৰুগড় লোকসভা সমষ্টিৰ বাবে ক্ৰমে এ জি ভি কে ভানু আৰু প্ৰাক্তন কেন্দ্ৰীয় মন্ত্ৰী পৱন সিং ঘাটোৱাৰক প্ৰাৰ্থিত্ব প্ৰদান কৰিছে।
দুয়োটা সমষ্টিত প্ৰথম পৰ্য্যায়ক অৰ্থাৎ ১১ এপ্ৰিলত নিৰ্বাচন অনুষ্ঠিত হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
